
DR.31.10.2018                                                                                                                            17                   

 
air. Justeru itu, saya ingin menegaskan bahawa hak Malaysia untuk mengkaji semula harga 
air tidak boleh dipertikaikan.  

Tuan Yang di-Pertua, isu semakan harga air ini bukanlah merupakan satu perkara 
baharu. Sebelum ini rundingan mengenai semakan harga air pernah dilakukan pada tahun 
1998, tahun 2002 antara Yang Amat Berhormat Tun Dr. Mahathir bin Mohamad dan Perdana 
Menteri Singapura, Goh Chok Tong pada ketika itu. Kerajaan kini dalam usaha untuk 
memulakan semula rundingan dengan pihak Singapura ke arah harga air yang 
menguntungkan kedua-dua belah pihak. Jualan air mentah pada kadar tiga sen per 1,000 
gelen adalah terlalu rendah dan tidak menguntungkan negara.  

Sehubungan itu, antara langkah-langkah awal yang telah diambil oleh Malaysia 
adalah dengan menyatakan secara jelas pendirian Malaysia berhubung hak untuk 
menyemak semula harga air mentah semasa pertemuan dua hala dengan pihak Singapura. 
Ini termasuk semasa lawatan rasmi Yang Berhormat Menteri Luar Negeri ke Singapura pada 
30 dan 31 Julai 2018 di mana antara lain Perdana Menteri Lee Hsien Loong telah 
menyatakan bahawa kedua-dua negara tidak perlu membangkitkan isu lama iaitu semakan 
harga air dan menegaskan bahawa Malaysia telah kehilangan hak untuk membuat semakan 
harga air pada tahun 1987 berdasarkan Perjanjian Air 1962.  

Walau bagaimanapun, Yang Berhormat Menteri Luar Negeri menegaskan pendirian 
kerajaan iaitu Malaysia mempunyai dan mengekalkan haknya untuk membuat semakan 
harga air berdasarkan perjanjian tersebut pada bila-bila masa selepas 25 tahun daripada 
tarikh pemeteraian perjanjian.  

Tuan Yang di-Pertua, sehubungan dengan ini, saya ingin menekankan sekali lagi 
bahawa kerajaan sentiasa komited dalam menyuarakan hak untuk mengkaji semula harga 
air kepada pihak Singapura dan sedang melaksanakan penyelarasan lanjut dengan pihak-
pihak yang berkenaan khususnya Kerajaan Negeri Johor agar isu dapat diselesaikan tanpa 
menjejaskan kepentingan negara. Sekian, terima kasih.  

Tuan Mohd Shahar bin Abdullah [Paya Besar]: Tuan Yang di-Pertua, terima kasih 
Yang Berhormat Timbalan Menteri. Saya ucapkan terima kasih sebagai pimpinan anak muda 
di Malaysia ini melihat ketegasan Kementerian Luar Negeri atas satu pendirian yang cukup 
jelas. Saya yakin semua di Dewan yang mulia ini amat berbangga dengan keputusan 
kementerian supaya mengambil peranan dan tanggungjawab agar isu kadar penetapan tarif 
air ini jangan diselindung oleh pihak Kerajaan Singapura.  

Akan tetapi, yang saya ingin tanya kepada Kementerian Luar Negeri, kalau kita 
melihat, tarikh tamat tempoh air ini adalah pada tahun 2061, kira-kira 43 tahun akan datang. 
Jadi saya mencongak-congak, Yang Berhormat Menteri, lebih kurang RM1.8 bilion kita akan 
kehilangan kalau kita masih mengekalkan dengan kadar tiga sen per 1,000 gelen. Akan tetapi 
persoalan saya adalah saya ingin memetik apa yang dibincangkan di Dewan Parlimen di 
Singapura yang menuduh kita mengambil untung atas air yang terawat yang dibekalkan 
kepada Kerajaan Johor.  

Jadi saya harap Kementerian Luar Negeri harus tegas agar Dewan di Singapura 
tidaklah boleh menuduh kita mengambil untung lebih kurang RM46 juta kerana kos rawatan 
air di Singapura dikatakan RM2.40 dan kita hanya membayar 50 sen per 1,000 gelen. Saya 
mengharapkan agar kerajaan hari ini mesti bertegas dan saya yakin kita semua Ahli Parlimen 
di Dewan ini akan memberi sokongan kepada pihak kementerian. Persoalannya, adakah 
kerajaan akan bertegas dan bilakah titik noktah agar penetapan— sebab saya tidak mahu 
rakyat Malaysia kehilangan RM1.8 bilion 43 tahun ke hadapan.  

Dato' Haji Marzuki bin Yahya:  Terima kasih Yang Berhormat Paya Besar. Jadi 
seperti mana yang semua sedia maklum, saya maklumkan tadi bahawa Kerajaan Malaysia 
begitu komited dan tegas tentang soal pendirian isu air ini dan kita tidak akan mengalah sama 
sekali. Kita akan terus menjalankan usaha-usaha perbincangan dan saya hendak 
memaklumkan juga kepada Dewan yang mulia ini bahawa pada 12 November 2018, Yang 
Amat Berhormat Perdana Menteri akan ke Republik Singapura dan mungkin juga antara satu 
daripada isu yang akan dibincangkan juga adalah mengenai kedudukan harga air pada 
Singapura.  

Jadi saya rasa ini kita akan terus memberi komitmen dan saya yakin dengan 
kerjasama semua Ahli Parlimen yang ada dalam Dewan yang mulia ini akan dapat memberi 
kekuatan buat kita untuk meneruskan usaha mengembalikan balik harga yang sepatutnya 
kepada Kerajaan Malaysia. Terima kasih.  



air. Justeru itu, saya ingin menegaskan bahawa hak Malaysia untuk mengkaji semula harga air tidak boleh dipertikaikan. Tuan Yang di-Pertua, isu semakan harga air ini bukanlah merupakan satu perkara baharu. Sebelum ini rundingan mengenai semakan harga air pernah dilakukan pada tahun 1998, tahun 2002 antara Yang Amat Berhormat Tun Dr. Mahathir bin Mohamad dan Perdana Menteri Singapura, Goh Chok Tong pada ketika itu. Kerajaan kini dalam usaha untuk memulakan semula rundingan dengan pihak Singapura ke arah harga air yang menguntungkan kedua-dua belah pihak. Jualan air mentah pada kadar tiga sen per 1,000 gelen adalah terlalu rendah dan tidak menguntungkan negara. Sehubungan itu, antara langkah-langkah awal yang telah diambil oleh Malaysia adalah dengan menyatakan secara jelas pendirian Malaysia berhubung hak untuk menyemak semula harga air mentah semasa pertemuan dua hala dengan pihak Singapura. Ini termasuk semasa lawatan rasmi Yang Berhormat Menteri Luar Negeri ke Singapura pada 30 dan 31 Julai 2018 di mana antara lain Perdana Menteri Lee Hsien Loong telah menyatakan bahawa kedua-dua negara tidak perlu membangkitkan isu lama iaitu semakan harga air dan menegaskan bahawa Malaysia telah kehilangan hak untuk membuat semakan harga air pada tahun 1987 berdasarkan Perjanjian Air 1962. Walau bagaimanapun, Yang Berhormat Menteri Luar Negeri menegaskan pendirian kerajaan iaitu Malaysia mempunyai dan mengekalkan haknya untuk membuat semakan harga air berdasarkan perjanjian tersebut pada bila-bila masa selepas 25 tahun daripada tarikh pemeteraian perjanjian. Tuan Yang di-Pertua, sehubungan dengan ini, saya ingin menekankan sekali lagi bahawa kerajaan sentiasa komited dalam menyuarakan hak untuk mengkaji semula harga air kepada pihak Singapura dan sedang melaksanakan penyelarasan lanjut dengan pihak- pihak yang berkenaan khususnya Kerajaan Negeri Johor agar isu dapat diselesaikan tanpa menjejaskan kepentingan negara. Sekian, terima kasih. Tuan Mohd Shahar bin Abdullah [Paya Besar]: Tuan Yang di-Pertua, terima kasih Yang Berhormat Timbalan Menteri. Saya ucapkan terima kasih sebagai pimpinan anak muda di Malaysia ini melihat ketegasan Kementerian Luar Negeri atas satu pendirian yang cukup jelas. Saya yakin semua di Dewan yang mulia ini amat berbangga dengan keputusan kementerian supaya mengambil peranan dan tanggungjawab agar isu kadar penetapan tarif air ini jangan diselindung oleh pihak Kerajaan Singapura. Akan tetapi, yang saya ingin tanya kepada Kementerian Luar Negeri, kalau kita melihat, tarikh tamat tempoh air ini adalah pada tahun 2061, kira-kira 43 tahun akan datang. Jadi saya mencongak-congak, Yang Berhormat Menteri, lebih kurang RM1.8 bilion kita akan kehilangan kalau kita masih mengekalkan dengan kadar tiga sen per 1,000 gelen. Akan tetapi persoalan saya adalah saya ingin memetik apa yang dibincangkan di Dewan Parlimen di Singapura yang menuduh kita mengambil untung atas air yang terawat yang dibekalkan kepada Kerajaan Johor. Jadi saya harap Kementerian Luar Negeri harus tegas agar Dewan di Singapura tidaklah boleh menuduh kita mengambil untung lebih kurang RM46 juta kerana kos rawatan air di Singapura dikatakan RM2.40 dan kita hanya membayar 50 sen per 1,000 gelen. Saya mengharapkan agar kerajaan hari ini mesti bertegas dan saya yakin kita semua Ahli Parlimen di Dewan ini akan memberi sokongan kepada pihak kementerian. Persoalannya, adakah kerajaan akan bertegas dan bilakah titik noktah agar penetapan-- sebab saya tidak mahu rakyat Malaysia kehilangan RM1.8 bilion 43 tahun ke hadapan. Dato' Haji Marzuki bin Yahya: Terima kasih Yang Berhormat Paya Besar. Jadi seperti mana yang semua sedia maklum, saya maklumkan tadi bahawa Kerajaan Malaysia begitu komited dan tegas tentang soal pendirian isu air ini dan kita tidak akan mengalah sama sekali. Kita akan terus menjalankan usaha-usaha perbincangan dan saya hendak memaklumkan juga kepada Dewan yang mulia ini bahawa pada 12 November 2018, Yang Amat Berhormat Perdana Menteri akan ke Republik Singapura dan mungkin juga antara satu daripada isu yang akan dibincangkan juga adalah mengenai kedudukan harga air pada Singapura. Jadi saya rasa ini kita akan terus memberi komitmen dan saya yakin dengan kerjasama semua Ahli Parlimen yang ada dalam Dewan yang mulia ini akan dapat memberi kekuatan buat kita untuk meneruskan usaha mengembalikan balik harga yang sepatutnya kepada Kerajaan Malaysia. Terima kasih.